|  |
| --- |
| **Žemės sklypų formavimo ir pertvarkymo projektų organizavimas** |
| **Aprašymas** | Žemės sklypų formavimo ir pertvarkymo projektų (toliau – Projektas)  rengimą pagal iniciatorių prašymus organizuoja Pasvalio rajono savivaldybės administracijos direktorius (toliau – Organizatorius).Projektų rengimo inicijavimo teisę turi Organizatorius ir šie subjektai (toliau – Iniciatoriai):1. valstybinės žemės patikėtiniai;2. statinių, prie kurių formuojami žemės sklypai, savininkai;3. pastatų bendrojo naudojimo objektų valdytojai;4. privačios žemės savininkai;5. asmenys, pageidaujantys ir turintys teisę pirkti ar nuomoti įsiterpusį valstybinės žemės plotą, kuriame negalima suformuoti racionalaus dydžio ir ribų žemės sklypo;6. asmenys, kuriems pagal Lietuvos Respublikos žemės įstatymo 8 straipsnį valstybinė žemė gali būti perduodama neatlygintinai naudotis (panaudai);7. valstybinės ar savivaldybės žemės nuomininkai ir kiti naudotojai;8. sodininkų bendrija ar kitas asmuo, pageidaujantis ir turintis teisę pirkti ar nuomoti valstybinės žemės sklypą, esantį mėgėjų sodo teritorijoje;9. asmenys, kuriems pagal Lietuvos Respublikos žemės įstatymo 7 straipsnį valstybinė žemė gali būti perduodama valdyti patikėjimo teise;10. kiti asmenys, pageidaujantys ir turintys įstatymo nustatytą teisę įsigyti nuosavybėn ar nuomoti valstybinės žemės sklypus ne aukciono tvarka.Galimi Projekto tikslai:1. Formuoti naujus valstybinės žemės sklypus;
2. Įsiterpęs valstybinės žemės plotas sujungiamas su besiribojančiu žemės sklypu;
3. Numatomas miško žemės pavertimas kitomis naudmenomis;

4. Nustatyti ir keisti pagrindinę žemės naudojimo paskirtį ir (ar) žemės sklypo naudojimo būdą (-us);5. Pertvarkyti žemės sklypus: 5.1. Atidalinti bendrosios dalinės nuosavybės teise turimų žemės sklypų dalis ir suformuoti atskirus žemės sklypus;5.2. Padalinti į du ar daugiau žemės sklypų;5.3. Pakeisti gretimų tos pačios pagrindinės žemės naudojimo paskirties žemės sklypų ribą ar ribas (perdalijimas);5.4. Sujungti kelis bendras ribas turinčius tos pačios pagrindinės žemės naudojimo paskirties žemės sklypus į vieną;6. Siūlomi nustatyti ar panaikinti žemės servitutai;7. Siūlomos nustatyti ar panaikinti specialiosios žemės ir miško naudojimo sąlygos. |
| **Paslaugos gavėjai** | Fiziniams asmenims ne verslo tikslais,Fiziniams asmenims verslo tikslais, Juridiniams asmenims ne verslo tikslais, Juridiniams asmenims verslo tikslais |
| **Paslaugos tipas** | El. būdu teikiama paslauga ne per el. valdžios vartusNe el. būdu teikiama paslauga |
| **Teisės aktai** | 1. [Lietuvos Respublikos teritorijų planavimo įstatymas](https://www.e-tar.lt/portal/lt/legalActEditions/TAR.26B563184529?faces-redirect=true)
2. [Lietuvos Respublikos žemės įstatymas](https://www.e-tar.lt/portal/lt/legalActEditions/TAR.CC10C5274343)
3. [Lietuvos Respublikos žemės ūkio ministro ir Lietuvos Respublikos aplinkos ministro 2004 m. spalio 4 d. įsakymas Nr. 3D-452/D1-513 „Dėl Žemės sklypų formavimo ir pertvarkymo projektų rengimo ir įgyvendinimo taisyklių patvirtinimo](https://www.e-tar.lt/portal/lt/legalActEditions/TAR.85D26D5522CA)
 |
| **Asmenys, atsakingi už paslaugos suteikimą** | Zina Masilionytė, Vietinio ūkio ir plėtros skyriaus vyriausioji specialistė (Savivaldybės architektė), tel. 8 451 54 128, el. p. z.masilionyte@pasvalys.lt |
| **Paslauga mokama** | Paslauga nemokama |
| **Informacija ir dokumentai, kuriuos turi pateikti asmuo** | 1. [Prašymas](https://www.siauliai.lt/upload/media/user/22/Paslaugos/Teritoriju_planavimas/20.11_prasymas.docx);
2. planuojamos teritorijos schemą;
3. žemės sklypo plano kopiją;
4. statinių išdėstymo plano kopiją (jei žemės sklype yra statinių);
5. žemės sklypo (-ų) nuosavybės dokumento – pažymėjimo apie nekilnojamojo daikto įregistravimą nekilnojamojo turto registre kopija;
6. kreditoriaus sutikimą (jei yra hipoteka).
 |
| **Paslaugos teikėjo veiksmų (neveikimo) apskundimo tvarka** | Asmuo turi teisę apskųsti viešojo administravimo subjekto priimtus administracinius sprendimus arba veiksmus (atsisakymą atlikti veiksmus) per vieną mėnesį, o kai viešojo administravimo subjektas neatlieka savo pareigų arba vilkina klausimo nagrinėjimą ir nustatytu laiku jo neišsprendžia, šis neveikimas (vilkinimas) gali būti apskųstas per du mėnesius nuo dienos, kurią baigiasi įstatymo ar kito teisės akto nustatytas klausimo išsprendimo terminas. Skundai paduodami tam pačiam viešojo administravimo subjektui arba aukštesniam pagal pavaldumą viešojo administravimo subjektui Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, LT-35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatyme nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatyme nustatyta tvarka. Per vienerius metus gali būti skundžiamas pareigūnų piktnaudžiavimas ar biurokratizmas Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka. |
| **Neelektroninė paslauga**  |
| **Neelektroninės paslaugos teikimo proceso aprašymas (reikalingi atlikti veiksmai)** |  Paslaugos teikimo neelektroniniu būdu schema |
| **Paslaugos suteikimo trukmė** | Prašymo įkėlimas į sistemą (jei prašymas pateikiamas ne per ŽPDRIS), iniciatoriaus informavimas, kad dokumentai įkelti į sistemą ir visos procedūros toliau bus atliekamos automatizuotai atliekamas per 5 darbo dienas.Kai Projekto tikslas įsiterpusios laisvos valstybinės žemės prijungimas su besiribojančiu žemės sklypu, registruotais laiškais informuojami su įsiterpusiu laisvos valstybinės žemės plotu besiribojančių žemės sklypų valdytojai su pasiūlymu tapti Projekto iniciatoriais – laikotarpis, per kurį galima pateikti rašytinį sutikimą tapti ar atsisakyti tapti Projekto iniciatoriumi yra 20 darbo dienų.Organizatorius per 10 darbo dienų nuo prašymo gavimo privalo priimti sprendimą dėl Projekto rengimo arba motyvuotai atmesti.Reikalavimų išdavimas – 8 darbo dienos.Projekto viešinimas – 10 darbo dienų. Projektas viešinamas <https://www.zpdris.lt/>.Viešinimo metu gavus su projektu susijusius pasiūlymus Organizatorius išnagrinėjęs atsakymą pasiūlymus pateikusiems asmenims pateikia per 5 darbo dienas.Derinimas su institucijomis – 5 darbo dienos.Projekto tikrinimas ir tvirtinimas – 15 darbo dienų. |
| **Elektroninė paslauga**  |
| **Elektroninės paslaugos nuoroda** | Nuoroda į elektroninėmis priemonėmis teikiamos paslaugos užsakymo tinklalapį:  <https://www.zpdris.lt/>Paslaugos teikimo elektroniniu būdu schema |
| **Elektroninės paslaugos suteikimo trukmė** | Kai Projekto tikslas įsiterpusios laisvos valstybinės žemės prijungimas su besiribojančiu žemės sklypu, registruotais laiškais informuojami su įsiterpusiu laisvos valstybinės žemės plotu besiribojančių žemės sklypų valdytojai su pasiūlymu tapti Projekto iniciatoriais – laikotarpis, per kurį galima pateikti rašytinį sutikimą tapti ar atsisakyti tapti Projekto iniciatoriumi yra 20 darbo dienų.Organizatorius per 10 darbo dienų nuo prašymo gavimo privalo priimti sprendimą dėl Projekto rengimo arba motyvuotai atmesti.Reikalavimų išdavimas – 8 darbo dienos.Projekto viešinimas – 10 darbo dienų. Projektas viešinamas <https://www.zpdris.lt/> Viešinimo metu gavus su projektu susijusius pasiūlymus Organizatorius išnagrinėjęs atsakymą pasiūlymus pateikusiems asmenims pateikia per 5 darbo dienas.Derinimas su institucijomis – 5 darbo dienos.Projekto tikrinimas ir tvirtinimas – 15 darbo dienų.Užsakant elektroninę paslaugą reikalingas tapatybės nustatymas.  |